O fútbol ye o esporte mes popular y practicato de Polonia, l'organismo rector ye a Asociación Polaca d'o Fútbol (PZPN) y a suya competición mes important ye a Ekstraklasa, a primera división d'o fútbol en Polonia. Os suyos equipes partecipan en as competicions continentals organizatas por a Unión d'Asociacións d'o Fútbol Europeu (UEFA) y os clubs con mes campionatos nacionals ganatos son o Górnik Zabrze y o Ruch Chorzów, anque en a decada d'os 2000 o Wisła Kraków bi ha ganato 6 vegadas. O equipe nacional, a selección de fútbol de Polonia, bi ha partecipato en 8 Campionatos d'o Mundo d'o Fútbol estando o 3er. puesto en o Campionato Mundial de fútbol de 1974 a suya millor clasificación. En a Eurocopa nomás se clasificó ta o Campionato d'Europa de Fútbol de 2008. En os Chuegos Olimpicos Polonia ha partecipato en 7 edicions y ganó una medalla d'oro en os de Múnich 1972 y dos d'archent (Mont-reyal 1976 y Barcelona 1992). Beluns d'os millors y mes conoixitos chugadors de fútbol de totz os tiempos son Grzegorz Lato, Zbigniew Boniek, Włodzimierz Lubański y Władysław Żmuda.